हामीकहाँ खाद्यपदार्थ प्रशोधन गरी तयारी रूपमा बजारमा पुर्‍याउने थुप्रै कम्पनी छन् । ठूला चिया, दूध उद्योगले त तयारी वस्तु विदेश निर्यात गरिरहेका छन् । पाँचतारे होटल तथा स्तरीय रेस्टुराँहरू छन् । फुड टेक्नोलोजिस्टहरूले यस्ता क्षेत्रमा रोजगारी गर्न सक्छन् । खासगरी फुड प्रोसेसिङ कम्पनी, फुड रिसर्च लेबरोटरी, होटल, रेस्टुराँलगायत केही सरकारी वा निजी क्षेत्रमा फुड टेक्नोलोजिस्टको खाँचो हुन्छ । त्यसबाहेक छिमेकी देश भारत र चीनमा समेत यस्तो जनशक्तिको बढी माग छ । विश्व रोजगार बजारमा पनि फुड टेक्नोलोजिस्टको राम्रो सम्भावना छ ।
